На основу члана 32. Закона о локалној самоуправи („Службени гласник РС“, број 129/2007, 83/2014 - др. закон, 101/2016 – др. закон и 47/2018), члана 38. Закона о удружењима („Службени гласник РС“, број 51/2009, 99/2011 - др. закон и 44/2018 – др. закон), Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Сл. Гласник РС“, број 16/2018), члана 60. Статута општине Ивањица, („Службени лист општине Ивањица“, бр. 1/2019) и члана 13.Правилника о начину, критеријумима и поступку доделе средстава из буџета Општине Ивањица за подстицање пројеката од јавног интереса (Сл. лист општина Ивањица бр. 1/2019), Општинско веће општине Ивањица, на седници одржаној 30. августа 2019. године, доноси:

**О Д Л У К У**

**о избору пројеката који ће се финансирати или суфинансирати из буџета општине Ивањица за 2019. год.**

**Члан 1.**

**ОДОБРАВАЈУ СЕ**  средства из буџета општине Ивањица по спроведеном јавном конкурсу за избор пројеката који се финансирају или суфинансирају средствима из буџета општине Ивањица за 2019. годину расписаном дана 10.06.2019. године удружењима-корисницима средстава, како је приказано у следећој табели:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ред. Бр.** | **Назив удружења** | **Назив пројекта** | **Шира област и приоритетне области од јавног интереса** | **Кратак опис пројекта** | **Корисници јавног интерса** | **Број директних корисника пројекта** | **Број индиректних корисника пројекта** | **Укупан број бодова** | **Додељени износ средстава за финансирање** | **Износ средстава којима ће се суфинансирати пројекат** |
| **1.** | **Друштво пчелара «Ивањица» Ивањица** | „Промовисање и унапређивање пчеларства путем организовања предавања, изложбе и посете пчелара и заинтересованих грађана једном од професионалних пчелињака на територији Србије“ | **Пољопривреда- развој пчеларства** | **Упознавање становништва са важношћу употребе пчелињих производа у исхрани и здрављу људи, као и обучавање пчелара за што квалитетнији стручни рад на пчелињацима кроз организацију сајма пчеларства.** | **Млади пчелари, сеоска омладина, професионални пчелари** | **100 чланова удружења - пчелари, потенцијални млади пчелари** | **локална заједница ( 31 963 становника)** | **73** | 130.000,00 | **10.000,00** |
| **2.** | **Ловачко удружење «Чемерница» Ивањица** | «Развој и промоција ловног туризма у руралним подручјима на територији општине Ивањица» | **Туризам – ловни туризам** | **Стварање услова за долазак и боравак страних ловаца туриста кроз преуређење ловно-техничких објеката, преуређење стаза за туристе и чишћење дивљих депонија** | **Домаћи и страни ловци туристи** | **7 група од 12-15 ловаца туриста** | **Локално становништво, чланови удружења** | **71** | **148.374,00** | **150.373,00** |
| **3.** | **Фондација «Деца за децу»** | „»Чувајмо реке чувајмо природу» | **Заштита животне средине и очување природе** | **Пројекат директно утиче на решавање загађености речних корита река Моравица и Студеница кроз еколошке акције чишћења и промоцију активног туризма у Ивањици кроз изградњу капацитета за бављење речним туризмом.** | **Локално становништво у МЗ Девићи и МЗ Ивањица** | **Око 13000 становника** | **Становништво општине Ивањица ( 31963 становника), туристи ( 1000 туриста годишње)** | **80** | 200.000,00 | 50.000,00 |
| **4.** | **Тим за информисање, културу и развој демократије «Медиа Тим Ивањица»** | „Зелени трн чува планету“ | **Заштита животне средине и очување природе** | **Пројекат је еколошко-едукативног карактера и поразумева едукацију најмлађих школараца, њихово учешће у снимању краткометражног филма и у квизу знања о заштити и очувању животне средине.** | **Школска деца узраста од 7-11 година** **Наставно особље три основне школе****Родитељи деце****Локално становништво** | **120 деце из три основне школе****Око 40 просветних радника** | **Родитељи деце – 240****Локална заједница ( 31963 становника)** | **78** | **200.000,00** | **00,00** |
| **5.** | **Удружење грађана Одред извиђача «Ратко Софијанић»** | «Извиђачи – чиста страна живота» | **Заштита животне средине и очување природе** | **Школовање и обучавање чланова удружења, организација «Еко кампа 2019» , организовање шетњи по природи и подршка кампањи «очистимо свет»** | **Младо чланство одреда, млада популација која живи у руралним деловима општине, локално становништво** | **30 чланова одреда** | **Локално становништво ( 31963 становника)** | **68** | **150.000,00** | **29.350,00** |
| **6.** | **Општински ватрогасни савез Ивањице** | «Ватрогасни подмладак Ивањица» | **Противпожарна заштита** | **Активно упознавање чланова удружења, ученика, осталих грађана и шире јавности са појмом превентивне заштите од пожара, кроз практичне примере и обуке , и организовање квиза знања о противпожарној заштити у основним школама.** | **Ученици основних школа на територији општине Ивањица**  | **67 учесника квиза, 120 ученика прошло обуку** | **Око 400 грађана** | **70** | **170.000,00** | **18.700,00** |

**Члан 2.**

Овлашћује се председник општине Ивањица да потпише уговор о финансирању пројекта из члана 1. ове Одлуке.

**Члан 3.**

Позива се удружење подносилац одобреног пројекта да у року од пет дана од дана пријема ове Одлуке, достави Комисији за спровођење поступка доделе бесповратних средстава за финансирање удружења усклађен финансијски план пројекта са одобреним средствима у два примерка, изјаву да средства за реализацију одобреног пројекта нису на други начин већ обезбеђена, изјаву о непостојању сукоба инетереса, одговарајући инструмент обезбеђења и интерни акт о антикорупцијској политици.

Након достављања документације из става 1. овог члана од стране подносиоца одобреног пројекта, закључиће се уговор о финансирању или суфинансирању којим ће се регулисати међусобна права и обавезе уговорених страна.

Уколико подносилац одобреног пројекта не достави докуметнацију прописану у ставу 1. овог члана сматра се да је одустао од реализације пројекта.

**Члан 4.**

Корисник одобрених средстава дужан је да Комисији за праћење реализације пројеката удружења грађана достави завршни финансијски извештај најкасније до 15. јануара 2020. године.

Корисник одобрених средстава обавезан је да омогући праћење реализације пројекта Комисији за праћење реализације пројеката удружења грађана.

**Члан 5.**

Одлука ступа на снагу даном доношења.

**Члан 6.**

Одлуку доставити: Подносиоцима одобрених пројеката, Комисији и архиви.

**ОПШТИНСКО ВЕЋЕ** општине Ивањица

**БРОЈ: 06-23/2019-01**

**П Р Е Д С Е Д Н И К**

**Зоран Лазовић**